section_heading: Vojna karijera
paragraph_text: U siječnju 1902. imenovan je zapovjednikom 24. pješačke divizije i to do travnja 1904. kada postaje zapovjednikom 1. gardijske pješačke divizije. U međuvremenu je, u travnju 1902., unaprijeđen u čin general poručnika. U kolovozu 1905. imenovan je zapovjednikom XXII. armijskog korpusa kojim zapovijeda do studenog 1906. kada preuzima zapovjedništvo nad I. armijskom korpusom kojim zapovijeda do lipnja 1908. godine. Te iste 1908. godine, u travnju, promaknut je u čin generala pješaštva nakon čega je u lipnju imenovan pomoćnikom zapovjednika Kijevskog vojnog okruga. Na navedenoj dužnosti nalazi se do veljače 1912. kada postaje zapovjednikom Kazanskog vojnog okruga na čijem čelu dočekuje i početak Prvog svjetskog rata Антон Егорович Зальца, Hrono.ru, pristupljeno 6. travnja 2022..